**Mai lasă toamna pentru noi...**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MAI LASĂ TOAMNA PENTRU NOI...

autor Nicolae Nistor

Te iubesc

ca ploile de toamnă

când pisicuțul leneș a adormit

pe pieptul meu…

Când încă mai rămâi

la mine-n toamnă

și între noi nu-i frigul încă greu,

iar frunzele pictează nopțile

cu mângâieri de taină

și plouă liniștit cu lacrimă de tei…

Nu-s prea bătrân să te aud

când dormi și cum în suflet tu mă iei,

iar somnul meu nu are tihnă

și te veghează permanent.

În șemineu dansează viața

cu noi și îngerii în cvartet,

este atâta căldură între noi,

iar piațeta a pierdut atâtea frunze

plătite timpului din noi.

Să plece nicăieri oriunde

să lase toamna asta pentru noi...